《送达兼善元帅赴浙东》
元代·朱德润

伏波将士出鄞东，夜斩鲸鲵碧海中。虎帐护寒云蔽日，龙旗催晓浪翻风。

帆开鹢羽桅星白，箭拂髦头血点红。洗手便听歌凯捷，大藩文帅作元功。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。